kantsleri KÄSKKIRI	<reg_kpv>nr <regist_nr>	

	
Riigivara võõrandamise 
tulemuste kinnitamine ja
müügilepingu sõlmimine

	
Riigivaraseaduse § 4 lõike 3 ja Vabariigi Valitsuse 01.08.1995.a. määrusega nr 286 kinnitatud „Riigivara võõrandamise korra” punkti 46 alusel ning lähtudes siseministri 27.05.2009.a. käskkirjast nr 131L „Volituste andmine kantslerile”, Siseministeeriumi kantsleri 12.08.2009.a. käskkirjast nr 130L „Riigivara võõrandamine avalikul enampakkumisel ja komisjoni moodustamine” ning Siseministeeriumi avaliku kirjaliku enampakkumise „Protokoll (Vallimaa tn 21a-11, Kuressaare korteriomandi)” pakkumise avamise protokollist 17.09.2009 nr 7.2-1-1/490:

1.	Kinnitan 2-toaline korter asukohaga Saare maakond Kuressaare linn Vallimaa tn 21a-11 (Pärnu Maakohtu kinnistusosakonna Saare jaoskonna reg nr 1135834, korteri riigivara reg nr 05001359, maa riigivara reg nr 01032342) (edaspidi vara) avaliku kirjaliku enampakkumise (edaspidi enampakkumine) tulemused ja tunnistan võitjaks OÜ Taida (reg kood 10314886) pakkumise summas kakssada kaheksakümmend üks tuhat kuussada (281 600 EEK) krooni.

2.	Tagatisraha on laekunud Rahandusministeeriumi arveldusarvele nr. 10220034799018, viitenumbriga 3100053420 summas 20 000 krooni. Ülejäänud ostusumma tasumine toimub vastavalt enampakkumise läbiviimise protseduurireeglites sätestatud tingimustele.

3.	Vara võõrandamise üksikasjad sätestatakse notariaalses müügilepingus.

4.	Vara müügileping sõlmitakse vastavalt enampakkumise läbiviimise protseduurireeglites sätestatud tingimustele ühe kuu jooksul alates käesoleva käskkirja jõustumisest.

5.	Vara valdus antakse üle peale notariaalse müügilepingu sõlmimist hiljemalt viie tööpäeva jooksul.

6.  Siseministeeriumi haldusosakonnal korraldada peale notariaalse müügilepingu sõlmimist 
     vara väljaarvamine riigivara registrist.

7.	Käskkirja täitmist kontrollib Siseministeeriumi haldusosakonna kinnisvara nõunik Maarja Vesi.

(allkirjastatud digitaalselt)	
Märt Kraft